Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: 46/1994. (X. 21.), a 39/1999. (XII. 21.) AB határozatok
Paragraph Index: 577

2. A Btkm. által beiktatott 269. § (1) bekezdés második fordulata alapján bûntett elkövetése miatt volna felelõsségre vonható az, aki nagy nyilvánosság elõtt valamely nemzet, vagy valamely nemzeti, etnikai, faji, vallási csoport, illetve a lakosság egyes csoportjai ellen erõszakos cselekmény elkövetésére hív fel. Az Alkotmánybíróság álláspontja szerint önmagában nem alkotmánysértõ, hogy a jogalkotó az erõszakos elemet tartalmazó bûncselekmények elõkészületi magatartását sui generis bûncselekményként és nem valamely bûncselekmény elõkészületeként bünteti. A jogalkotó szabadságába tartozik annak megítélése, hogy bizonyos elkövetési magatartásokat mely törvényi tényállások alá sorol be. „A bûncselekményeknek a büntetõ törvényben történõ nevesítése, adott magatartásoknak sui generis cselekményként történõ szabályozása minden esetben egy adott büntetõpolitika normatív megtestesítését jelenti.” (481/B/1999. AB határozat, ABH 2002, 998, 1012.) Jelen ügyben sem az elõkészületi cselekmény sui generis bûncselekménnyé minõsítésének alkotmányosságát vizsgálta az Alkotmánybíróság, hanem azt, hogy törvényhozó — e fordulat beiktatásával — az Alkotmány 61. § (1) bekezdésében biztosított szabad véleménynyilvánítás jogát alkotmányos módon korlátozta-e, vagyis, hogy az „erõszakos cselekmény elkövetésére hív fel” elkövetési magatartás megfelel-e a véleményszabadság korlátozásakor irányadó alkotmányos mércének.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes